Suchinthana/ta-wikipedia huggingface dataset:
காயோங் மலை

காயோங் மலை (Mount Gayong) என்பது தீபகற்ப மலேசியாவில் உள்ள ஒரு மலையாகும். இது பேராக் மற்றும் கிளாந்தான் மாநிலங்களுக்கு இடையேயான எல்லையில் தித்திவாங்சா மலைத்தொடருக்குள் அமைந்துள்ளது. 

இது மலாய் தீபகற்பத்தில் நான்காவது உயரமான மலை ஆகும். இதன் உயரம் 2,173 மீட்டர்.  மலைத்தொடரின் மிக உயரமான மலை மற்றும் தீபகற்ப மலேசியாவின் இரண்டாவது உயரமான மலையான கொர்பு மலையின் உச்சியில் இருந்து சுமார் ஒரு மணி நேர பயணத்தில் அடையலாம்.

பொது

கொர்பு மலை; காயோங் மலை; ஆகிய இரண்டு மலைகளுக்கும் இடையே உள்ள நெருக்கம் காரணமாக, மலையேற்றம் மற்றும் மலையேறும் சமூகத்தில் அவை கூட்டாக கொர்கா என்று அழைக்கப்படுகின்றன.

கொர் என்றால் கொர்பு மலை; கா என்றால் காயோங் மலை. மலை ஏறுபவர்களுக்கு இது மிகவும் பிடித்தமான தளம் ஆகும். கொர்பு (G2) மற்றும் காயோங் (G4) ஆகியவை மலேசியாவில் உள்ள G7 மலைகளின் ஒரு பகுதியாகும். மலேசிய தீபகற்பத்தில் உள்ள ஏழு உயரமான மலைகள் ஜி7 என அழைக்கப்படுகின்றன.

 G1 தகான் மலை – 2187மீ
 G2 கொர்பு மலை – 2183மீ
 G3 யோங் பெலார் மலை – 2181மீ
 G4 காயோங் மலை – 2173மீ
 G5 சாமா மலை – 2171மீ
 G6 யோங் யாப் மலை – 2168மீ
 G7 உலு செப்பாட் மலை – 2161மீ

கினபாலு மலை (4095 மீ) போன்ற நன்கு அறியப்பட்ட மலைகளுடன் ஒப்பிடும்போது, மேற்காணும் ஜி7 மலைகளின் உயரம் மிகவும் குறைவாக இருக்கலாம். ஆனாலும் இந்த மலைகளின் உயரத்தைக் கொண்டு அவற்றைக் குறைவாக மதிப்பிட்டுவிடக் கூடாது. இவை ஒவ்வொன்றும் 4000 மீட்டர் கொண்ட மலைகளை விட கடினமான கரடுமுரடான மலைகளாகும். இவற்றை மலைகளின் விலங்குகள் என அழைப்பதும் உண்டு.

அதற்குக் காரணம், அந்த மலைகளின் புவியியல் அமைப்பு. மற்றும் இரத்தம் குடிக்கும் அட்டைகள் நிறைந்த ஆறுகள், அடர்ந்த காடுகள் மற்றும் செங்குத்தான, வழுக்கும் முகங்களைக் கொண்ட பாறைகள் ஆகியவை இந்த மலைகளில் நிறைந்துள்ளன.

மேற்கோள்கள்

வெளி இணைப்புகள்

Coordinates on Wikidata
மலேசிய மலைகள்
பிந்தநாத்

பிந்தநாத் ( Bintanath ) அல்லது பெந்தநாத்  எகிப்திய பார்வோன் இரண்டாம் ராமேசசின் முதல் மகளும் பட்டத்தரசியுமாவார்

குடும்பம் 
பிந்தநாத் அவரது தாத்தா முதலாம் சேத்தியின் ஆட்சியின் போது பிறந்திருக்கலாம். இவரது தாயார் ஐசேத்னோபிரெட்‎, இரண்டாம் ராமேசசின் இரண்டு முக்கிய மனைவிகளில் ஒருவர். பிந்தநாத் என்பது செமிடிக் மொழியில், கானானிய தெய்வமான அனாத்தை குறிக்கிறது. இவருக்கு குறைந்தபட்சம் மூன்று சகோதரர்கள், ராமேசசு, கெம்வெசேத், மற்றும் மெர்நெப்தா மற்றும் ஒரு சகோதரியும் இருந்தனர். இவருக்கு இவருடைய தாயின் பெயரால் ஐசேத்னோபிரெட் எனவும் பெயரிடப்பட்டது. 

பிந்தநாத்துக்கு ஒரு மகள் இருந்துள்ளார். அவள் அரசிகளின் சமவெளியில் உள்ள அவரது கல்லறையில் உள்ள ஓவியங்களில் தோன்றுகிறாள். அவளுக்கு அங்கு பெயரிடப்படவில்லை. ஆனால் தொல்லியல் அறிஞர் ஜாய்ஸ் டில்டெஸ்லியின் கூற்றுப்படி அவள் பெயரும் பிந்தநாத் என்றும் அவள் அடுத்த பாரோவான மெர்நெப்தாவை மணந்திருக்கலாம் என்றும் கூறப்படுகிறது. அவரது கூற்றுப்படி, அல்-உக்சுரிலுள்ள மெர்நெப்தாவின் சிலையில் "பட்டத்தரசி பிந்தநாத்" என்று குறிப்பிடுகிறது.

`வாழ்க்கை 

பிந்தநாத் அல்-உக்சுரிலுள்ள ஒரு கோபுரத்தின் மீது இரண்டாம் ராமேசசின் 3 ஆம் ஆட்சியாண்டு தேதியிட்ட ஒரு காட்சியில் சித்தரிக்கப்படுகிறார். இவர் மன்னரின் மகள் என்றும், இளவரசிகளில் முதன்மையானவர் என்றும் கூறப்படுகிறது. இவருக்கு அடுத்து மெரிட்டாமென்  இவரது சகோதையாக இருக்கிறார். பிந்தநாத் அபு சிம்பெல் கோயில்களில் இளவரசியாக இருமுறை தோன்றுகிறார். நெபெட்டாவியுடன் சேர்ந்து இவர் பெரிய கோவிலின் முகப்பில் தெற்கே உள்ள பெரிய சிலையைச் சுற்றி நிற்கிறார். கோவிலுக்குள் இருக்கும் தூண் ஒன்றில் அனுகேத் தேவிக்கு மலர்களை வழங்குவது போல் காட்சியளிக்கிறார்.

மரணம் மற்றும் அடக்கம் 
இவர் ராமேசசின் முதல் மகளாக இருந்தபோதிலும், நீண்ட காலம் வாழ்ந்த தந்தையை விட அதிகமாக வாழ்ந்த சில குழந்தைகளில் இவரும் ஒருவர். மெரென்ப்டாவால் அபகரிக்கப்பட்ட ஒரு சிலையில் அவள் சித்தரிக்கப்படுகிறாள்.  அவர் தனது சகோதரர் மெர்னெப்தாவின் ஆட்சியின் போது இறந்தார் மற்றும் அரசிகளின் சமவெளியில் உள்ள கல்லறையில் அடக்கம் செய்யப்பட்டார்.

பிந்தநாத்தின் பெயர் கல்லறையில் சற்று வித்தியாசமான எழுத்துப்பிழைகளில் கொடுக்கப்பட்டுள்ளது. பிந்தநாத் ஒசிரிசு மற்றும் நெப்டிசுக்கு முன் காட்டப்பட்டுள்ளார். ராணி பிந்தநாத் அவரது பயரிடப்படாத மகளுடன் சித்தரிக்கப்படுகிறார். இவரது கல் சவப்பெட்டி பின்னர் ஒருவரால் அபகரிக்கப்பட்டது.

மேற்கோள்கள்

வெளி இணைப்புகள் 
 Anneke Bart: Queen Bint-Anath

எகிப்தின் வரலாறு
கரீம்நகர் சட்டமன்றத் தொகுதி

கரீம்நகர் சட்டமன்றத் தொகுதி (Karimnagar Assembly constituency) இந்தியாவின் தெலங்காணா சட்டப் பேரவையின் ஒரு தொகுதியாகும். கரீம்நகர் மாவட்டத்தில் உள்ள மூன்று தொகுதிகளில் இதுவும் ஒன்று. இதில் கரீம்நகர் நகரமும் அடங்கும். இது கரீம்நகர் மக்களவைத் தொகுதியின் ஒரு பகுதியாகவும் உள்ளது.

தெலங்காணா மாநிலத்தின் தற்போதைய குடிமைப் பொருள் வழங்கல் துறை அமைச்சரான கங்குலா கமலாகர் 14,974 வாக்குகள் வித்தியாசத்தில் வெற்றி பெற்று இத்தொகுதியின் சட்டமன்ற உறுப்பினராக உள்ளார்.

தொகுதியின் அமைவு 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டப் பேரவை உறுப்பினர்கள்

மேலும் பார்க்கவும் 
 தெலுங்கானா சட்டப் பேரவையின் தொகுதிகளின் பட்டியல்

மேற்கோள்கள் 

கரீம்நகர் மாவட்டம்
தெலங்காணா சட்டமன்றத் தொகுதிகள்
டிவிஎல்எம் 513-46546

டிவி எல்எம் 513-46546 (TVLM 513-46546) என்பது ஆயன் விண்மீன் குழுவில் உள்ள செங்குறு / பழுப்பு குறுமீ ன் எல்லையில் உள்ள M9 வகை மீக்குளிர் குறுமீனாகும். இது கதிரலை அலைநீளங்களில் மிகவும்  அமையும் சுடர் உமிழ்வு விண்மீனாகும் . இந்த விண்மீன் வியாழனை விட சுமார் 80 மடங்கு பொருண்மை (அல்லது சூரியனின் நிறை 8 %) கொண்டது. கதிரலை உமிழ்வு ஆல்பன்டையுடன் வட்ட வடிவமாக  முனைமைப்படுத்தப்பட்டது, இது கோள்களின்  முனைச்சுடர்வைப் போன்றது.  கதிரலை உமிழ்வு குறிப்பிட்ட கால இடைவெளியில் உள்ளது, ஒவ்வொரு 7054 நொடிகளிலும் வெடிப்புகள் உமிழப்படும், கிட்டத்தட்ட ஒரு ஒடியில் நூறில் ஒரு பங்கு துல்லியம். கதிரலை வெடிப்புகளில் உள்ள நுட்பமான மாறுபாடுகள், சூரியனைப் போலவே முனைகளை விட ( வேறுபட்ட சுழற்சி ) மீக்குளிர் குறுமீனாகும்.  வான் நடுவரையில் மிகவும் வேகமாகச் சுழலுகிறது என்று கூறலாம்.

கோள் அமைப்பு 
2020 ஆகத்து 4 அன்று வானியலாளர்கள் இந்த விண்மீனைச் சுற்றி  நாட்கள் அலைவுநேரமும், 0.35 முதல் 0.42  வரையிலான M  பொருண்மையும் கொண்ட ஒரு வட்ட வடிவ (e≃0), வட்டணையில்  ஒரு அரை-காரிக்கோள் ஒத்த கோளான டிவிஎல்எம் 513பி  சுற்றிவருவதாகக் கண்டுபிடித்து அறிவித்தனர்.  இதன் அரைப் பேரச்சு 0.28 முதல்0.31 வரையிலான வானியல் அலகு ஆகும். இதன் 71-88 ° சாய்வு கோணம் ஆகும்.  இந்த இணைமீன் கதிரலை வானளவியல் முறை வழி  கண்டறியப்பட்டது.

மேற்கோள்கள் 

M வகை முதன்மை வரிசை விண்மீன்கள்
முதன்மை வரிசை விண்மீன்கள்
ஆயன் விண்மீன்குழாம்
சகுந்தலா தேவி (அரசியல்வாதி)

சகுந்தலா தேவி  (Shakuntala Devi (politician)) இந்தியாவைச் சேர்ந்த ஓர் அரசியல்வாதியாவார்.  1931 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார்.'''

வாழ்க்கைக் குறிப்பு 
இந்திய தேசிய காங்கிரசு கட்சியின்  உறுப்பினராக இருந்த சகுந்தலா தேவி இந்திய நாடாளுமன்றத்தின் கீழ் சபையான மக்களவையில் பீகார் மாநிலத்தின் பாங்கா தொகுதியை பிரதிநிதித்துவப்படுத்தும் நாடாளுமன்ற உறுப்பினராக இருந்தார்.     சகுந்தலா தேவி பாட்னாவில் 9 ஜனவரி 2022 ஆம் ஆண்டு சனவரி மாதம் 9 ஆம் தேதியன்று தனது 90 ஆவது வயதில் இறந்தார்

மேற்கோள்கள்

புற இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
3வது மக்களவை உறுப்பினர்கள்
2ஆவது மக்களவை உறுப்பினர்கள்
2022 இறப்புகள்
1931 பிறப்புகள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
பால்கொண்டா சட்டமன்றத் தொகுதி

பால்கொண்டா சட்டமன்றத் தொகுதி (Balkonda Assembly constituency) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். நிஜாமாபாத் மாவட்டத்தில் உள்ள 5 தொகுதிகளில் இதுவும் ஒன்று. இது நிஜாமாபாத் மக்களவைத் தொகுதியின் ஒரு பகுதியாகும்.

பாரத் இராட்டிர சமிதியைச் சேர்ந்த வெமுலா பிரசாந்த் ரெட்டி இத்தொகுதியின் தற்போதைய சட்டமன்ற உறுப்பினர் ஆவார்.

மண்டலங்கள் 
சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:

சட்டமன்ற உறுப்பினர்கள்

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

நிசாமாபாத் மாவட்டம்
தெலங்காணா சட்டமன்றத் தொகுதிகள்
என்ஜிடிஎசு-1

என்ஜிடிஎசு-1 (NGTS-1) என்பது கொலம்பா (விண்மீன் கூட்டம்) விண்மீன் குழுவில் அமைந்துள்ள ஒரு தனி செங்குறுமீனாகும் . 15.52 என்ற தோற்றப் பொலிவுப் பருமையுடன், அதைக் காண திறன்மிக்க தொலைநோக்கி தேவைப்படுகிறது. இந்த விண்மீன் சூரியக் குடும்பத்திலிருந்து 716 ஒளி ஆண்டுகள் தொலைவில் அமைந்துள்ளது, மேலும்  நொடிக்கு 92.7 கிமீ  உயர்  ஆர வேகத்துடன் விலகிச் செல்கிறது.

பண்புகள் 
என்ஜிடிஎசு-1 என்பது சூரியனின் 61% பொருண்மை கொண்ட  ஓர்  இயல்பான  செங்குறுமீனாகும், மேலும் இது பிந்தையதை விட 42.7% சிறியது. இது அதன் ஒளிக்கோளத்தில்  சூரியனின் ஒளிர்வை விட சுமார் 7% கதிர்வீச்சும்  கெ  விளைவுறு வெப்பநிலையையும் கொண்டுள்ளது. இது M-வகை  விண்மீனின் ஆரஞ்சு நிறத்தை அளிக்கிறது. என்ஜிடிஎசு-1 சூரியனை ஒத்த பொனந்த்(உலோகத்)தன்மையைக் கொண்டுள்ளது.மேலும்,  துல்லியமாக அளவிட முடியாத அளவுக்கு மிகக் குறைந்த வேகத்தில் சுழலும்.

கோள் அமைப்பு 
இந்தச் செங்குறுமீனை  ஒரு சூடான வியாழன் ஒத்த புறக்கோள்  சுற்றி வருவதாக அறியப்படுகிறது, இது   இவ்வகை விண்மீன்களுக்கு இயல்பானதன்று.

மேற்கோள்கள் 

M வகை முதன்மை வரிசை விண்மீன்கள்
முதன்மை வரிசை விண்மீன்கள்
கொலம்பா விண்மீன்குழாம்
நந்தலால் சௌவுத்ரி

நந்தலால் சௌவுத்ரி (Nand Lal Chaudhary) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார்.  பீகாரைச் சேர்ந்த இவர்  பீகார் மாநில சட்டப் பேரவையின் சட்டமன்ற உறுப்பினராக இருமுறை தேர்ந்தெடுக்கப்பட்டார். 1995 ஆம் ஆண்டு  முதல் 2005 ஆம் ஆண்டு  வரை இந்திய தேசிய காங்கிரசின் கிழக்கு சம்பரான் பிரிவின் தலைவராகவும் பணியாற்றினார்

அரசியல் 
நந்தலால் சௌத்ரி 1980 ஆம் ஆண்டில்  பிப்ரா, பூர்வி சம்பரானில் இருந்து பீகார் சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  1985 ஆம் ஆண்டிலும்   இவர் மீண்டும் இதே தொகுதிக்காகத் தேர்ந்தெடுக்கப்பட்டார்.  1995 ஆம் ஆண்டு  முதல் 2005 ஆம் ஆண்டு வரை இந்திய தேசிய காங்கிரசு கட்சியின் கிழக்கு சம்பாரண் பிரிவின் தலைவராக பணியாற்றினார்.

நந்தலால் சௌத்ரி 2020 ஆம் ஆண்டு சனவரி மாதம் 14 ஆம் தேதியன்று தனது 84 ஆவது வயதில் இறந்தார்

மேற்கோள்கள் 

2020 இறப்புகள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
பீகார் சட்டமன்ற உறுப்பினர்கள்
இலடாக்கு மாவட்டம்

இலடாக்கு மாவட்டம் 1 சூலை 1979 வரை இந்தியாவின் சம்மு மற்றும் காசுமீர் மாநிலத்தின் ஒரு மாவட்டமாக இருந்தது, அது இலே மாவட்டம் மற்றும் கார்கில் மாவட்டமாக பிரிக்கப்பட்டது.

இதனையும் பார்க்கவும் 
 இலடாக்கு

இந்தியாவின் முன்னாள் மாவட்டங்கள்
பச்சை அத்திப்பறவை

பச்சை அத்திப்பறவை (Green figbird) அல்லது திமோர் அத்திப்பறவை (இசுபெக்கோதெரசு விரிடிசு) என்பது ஓரியோலிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் ரோட்டி மற்றும் திமோர் தீவுகளில் காடு, வனப்பகுதி, சதுப்புநிலம் மற்றும் புதர்க்காடுகள் ஆகியவற்றில் மட்டுமே காணப்படும் அகணிய உயிரி. இது பொதுவானது, எனவே பன்னாட்டு பறவை வாழ்க்கை மற்றும் பன்னாட்டு இயற்கைப் பாதுகாப்புச் சங்கம் ஆகியவற்றால் தீவாய்ப்புக் கவலை குறைந்த இனமாகக் கருதப்படுகிறது.

வகைப்பாட்டியல் 
முன்பு, சில வகைப்பாட்டியல் அதிகாரிகள் பச்சை அத்திப்பறவையை ஓரியோலசு பேரினத்தில் வகைப்படுத்தியுள்ளனர். இது சில சமயங்களில் மற்ற இரண்டு அத்திப்பறவைகளை துணையினங்களாக உள்ளடக்கியுள்ளது. இதில் இணைந்த இனங்கள் "அத்திப்பறவை" என்று அழைக்கப்படுகின்றன. ஆனால் இன்று, அனைத்து முக்கிய வகைப்பாட்டியல் அதிகாரிகளும் இவற்றைத் தனிச் சிற்றினங்களாகக் கருதுகின்றனர்.

விளக்கம் 
பச்சை அத்திப்பறவை மிகவும் பரவலான ஆத்திரேலிய அத்திப்பறவையை ஒத்திருக்கிறது. ஆனால் சிறியது, மேலும் எச்சத்துவரத்தைத் தவிர, ஆண் முற்றிலும் மஞ்சள்-ஆலிவ் நிறத்தில் (தொண்டை உட்பட) உள்ளது.

மேற்கோள்கள்

வெளி இணைப்புகள் 

 Timor figbird - விலங்கு பன்முகத்தன்மை வலையில் படங்கள்
 திமோர் அத்திப்பறவை - இணைய பறவை சேகரிப்பில் வீடியோக்கள் மற்றும் புகைப்படங்கள்

அத்திப்பறவை
பிலத் பாசுவான் விகங்கம்

பிலத் பாசுவான் விகங்கம் (Bilat Paswan Vihangam)  இந்தியாவைச் சேர்ந்த ஓர் அரசியல்வாதியும் எழுத்தாளருமாவார். விகங்கம் என்ற  புனைப்பெயரில் பிலத் பாசுவான் எழுதி வந்தார். இந்தி மற்றும் மைதிலி மொழிகளில் எழுதி இலக்கியங்களில் இவரது எழுத்துக்களுக்காக பெயர் பெற்றார்.  பீகார் அரசுப் பணியாளர் தேர்வாணையத்தின்  தலைவராக இருந்தார். பீகார் பல்கலைக்கழக வாரியத்தின் தலைவராகவும் இருந்தார். 1940 ஆம் ஆண்டில் பீகாரில் பூதாய் பாசுவானுக்கு மகனாக இவர்  பிறந்தார்,  1968 மற்றும் 1972 ஆம் ஆண்டுகளில் இரண்டு முறை பீகார் சட்டமன்றத்தில் இராச்நகர் சட்டமன்றத் தொகுதி , 1985 ஆம் ஆண்டிலும்  1990 ஆம் ஆண்டிலும் பீகார் சட்டமன்றத்தில் கச்சவுலி சட்டமன்றத் தொகுதி ஆகியவற்றில் போட்டியிட்டு இரண்டு முறை தேர்வு செய்யப்பட்டார்.  இந்திய தேசிய காங்கிரசு கட்சியின் வேட்புமனுவின் கீழ் போட்டியிட்டு, இரண்டு தேர்தல்களிலும் இந்திய பொதுவுடமைக் கட்சியின் இராம் லக்கன் ராமை தோற்கடித்தார்.   1980 மற்றும் 2000 ஆம் ஆண்டுகளில் இரண்டு தேர்தல்களிலும் போட்டியிட்டு தோல்வியடைந்தார்  2005 ஆம் ஆண்டில், இலக்கியத்திற்கான பங்களிப்புகளுக்காக இந்திய அரசு இவருக்கு நான்காவது உயரிய குடிமை விருதான பத்மசிறீ  விருதை வழங்கியது.

மேற்கோள்கள்

புற இணைப்புகள் 
 

  
இலக்கியம் மற்றும் கல்வியில் பத்மசிறீ விருது பெற்றவர்கள்
2017 இறப்புகள்
1940 பிறப்புகள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
குரோமியம்(II) ஐதரைடு

குரோமியம்(II) ஐதரைடு, முறையாக குரோமியம் ஈரைதரைடு என்பது }  அல்லது } என்றும் எழுதப்படும் வேதியியல் மூலக்கூற்று வாய்ப்பாட்டுடன் கூடிய வெளிர் பழுப்பு நிற திடமான கனிமச் சேர்மம் ஆகும்.  சுற்றுப்புற வெப்பநிலையில் சிதைவை நோக்கி இது வெப்ப இயக்கவியல் நிலையற்றதாக இருந்தாலும், அது இயக்கவியல் ரீதியாக மாறக்கூடியது.

குரோமியம்(II) ஐதரைடு என்பது இரண்டாவது எளிமையான பாலிமெரிக் குரோமியம் ஐதரைடு ஆகும் ( குரோமியம்(I) ஐதரைடுக்குப் பிறகு). உலோகவியல் வேதியியலில், குரோமியம் (II) ஐதரைடு சில வகையான குரோமியம்-ஹைட்ரஜன் சேர்மங்களுக்கு அடிப்படையாக உள்ளது.

பெயரிடல் 
ஐயுபிஏசி தொகுப்புப் பெயரைத் தொடர்ந்து குரோமியம்(II) ஐதரைடுக்கு மிகவும் பொதுவான பெயர் குரோமியம் ஈரைதரைடு ஆகும். ஏனெனில்,   என்ற விகிதாச்சார வாய்ப்பாட்டைக் கொண்டிருக்கும் வெவ்வேறு சேர்மங்களை அதன் இயைபு ரீதியான பெயர்கள் வேறுபடுத்துவதில்லை. "குரோமியம் ஈரைதரைடு" என்பது ஒரு நிலையற்ற மூலக்கூறு இனங்களுக்கு இடையே தெளிவற்ற மற்றும் சிறிதளவே நிலைத்தன்மை வாய்ந்த (ஆனால் பொதுவான) பலபடி வடிவம் ஆகும்.

ஒற்றைப்படி 
குரோமியம்(II) ஐதரைடு ஒற்றை மூலக்கூறு, சுற்றுப்புற வெப்பநிலையில் தன்னியக்க பலபடியாதலை நோக்கி வெப்ப இயக்கவியல் மற்றும் இயக்க ரீதியாக நிலையற்றதாக உள்ளது. இருப்பினும், மூலக்கூறுகள் மற்றும் திட மற்றும் வாயு நிலைகளில்  தனிமைப்படுத்தப்பட்டுள்ளது.

பண்புகள்

கட்டமைப்பு 
நீர்த்த CrH 2 இல், மூலக்கூறுகள் குறைந்த பட்சம் Cr2H4 (இருபடிச் சேர்மங்கள்) உருவாக்கும் ஒலிகோமரைஸ் என்று அறியப்படுகிறது, அவை சகப்பிணைப்புகளால் இணைக்கப்படுகின்றன. இருபடிச் சேர்மங்களின் விலகல் வெப்ப அடக்கம் 121 கிலோ யூல்கள் மோல் -1 என மதிப்பிடப்பட்டுள்ளது. CrH 2 வளைந்து, ஒரு ஹைட்ரஜன் மூலக்கூறுக்கு பலவீனமாக விலக்கப்படும், ஆனால் இரண்டு ஹைட்ரஜன் மூலக்கூறுகளுக்கு ஈர்க்கக்கூடியது. பிணைப்பு கோணம் 118±5° ஆகும்.  நீட்சி விசை மாறிலி 1.64 mdyn/Å ஆகும்.  இருபடி மூலக்கூறானது C 2h சமச்சீர் கொண்ட சிதைந்த சாய்சதுர அமைப்பைக் கொண்டுள்ளது.

தயாரிப்பு 
இருபடி மூலக்கூறு ஹைட்ரஜனேற்றம் மூலம் செயற்கையாக உற்பத்தி செய்யப்படுகிறது. இந்த செயல்பாட்டில், குரோமியம் மற்றும் ஹைட்ரஜன் வினைக்கு ஏற்ப செயல்படுகின்றன:

 Cr + H2 → HCr(μ-H) 2 CrH 

இந்த செயல்முறையானது அணு குரோமியத்தை ஒரு இடைநிலையாக உள்ளடக்கியது மற்றும் இரண்டு படிகளில் நிகழ்கிறது. ஹைட்ரஜனேற்றம் (படி 2) ஒரு தன்னிச்சையான செயல்முறையாகும்.

 Cr (திண்மம்) → Cr (வாயு)
 Cr (வாயு) + (வாயு) → HCr(μ-H) 2 CrH (வாயு)

ஒரு மந்த வாயு சூழலில் Cr  அணுவானது H2 உடன் வினைபுரிந்து 320 மற்றும் 380 nmக்கு இடையில் புற ஊதா ஒளியுடன் கதிர்வீச்சு செய்யப்படும்போது ஈரைதடை உருவாக்குகிறது. மூலக்கூறு ஹைட்ரஜனுடன் குரோமியத்தின் வினை வெப்பம் கொள்வினை ஆகும்.  380 நானோ மீட்ட்ர் அல்லது அதைவிட அதிகமான அலைநீளக் கதிர்வீச்சு ஒளி வேதியியல் முறையில் உருவாக்கப்பட்ட CrH2 ஐப் பெற தேவைப்படுகிறது.

மேற்கோள்கள் 

உலோக ஐதரைடுகள்
குரோமியம்(II) சேர்மங்கள்
Articles without UNII source
Articles without KEGG source
Articles without EBI source
Articles without InChI source
என்ஜிடிஎசு-3

என் ஜிடிஎசு-3 (NGTS-3) என்பது தெற்கு விண்மீன் தொகுப்பான கொலம்பாவில் அமைந்துள்ள ஒரு விண்மீனாகும். 14.67 என்ற  தோற்றப் பொலிவுப் பருமையுள்ள,  இதை நோக்க திறன்மிக்க தொலைநோக்கி தேவைப்படுகிறது. இருப்பினும்,  என்ஜிடிஎசு-3 உண்மையில் தீர்க்கப்படாத  கதிர்நிரல் இரும அமைப்பாகும். இந்த அமைப்பு இடமாறு அடிப்படையில் 2,480 ஒளி ஆண்டுகள் தொலைவில் அமைந்துள்ளது, ஆனால் நொடிக்கு 8.57 கிமீ  ஆர வேகத்தில் நகர்கிறது.

விண்மீன் பான்மைகள் 
இந்த அமைப்பு  முறையே G6 , K1  ஆகிய இருவகுப்பு முதன்மை வரிசை விண்மீன்களைக் கொண்டுள்ளது; முதன்மை பண்புகள் மட்டுமே அறியப்படுகின்றன. NGTS-3A ஆனது சூரியனை  ஒத்த  பொருண்மை கொண்டது, ஆனால், அதைவிட  7% சிறியது. இது  கெ விளைவுரு வெப்பநிலையில் அதன் ஒளிக்கோளத்திலிருந்து சூரிய ஒளியில்72%  கதிர்வீச்சைத் தருகிறது., இது G-வகை விண்மீனின் வழக்கமான மஞ்சள் நிறத்தை அளிக்கிறது.

கோள் அமைப்பு 
2018 ஆம் ஆண்டில், என்ஜிடிஎச் கணக்கெடுப்பு NGTS-3A  விண்மீனைச் சுற்றி வரும் வெப்பமான வியாழனைக் கண்டறிந்தது, இருப்பினும்,  தனி உறுப்புகள் பார்வைக்குத்  தென்படவில்லை.

மேற்கோள்கள் 

முதன்மை வரிசை விண்மீன்கள்
கொலம்பா விண்மீன்குழாம்
சுக்ரம் ரத்வா

சுக்ராம் ரத்வா (Sukhram Rathva) இந்திய நாட்டின் குசராத்து மாநிலத்தைச் சேர்ந்த இந்திய தேசிய காங்கிரசு கட்சியினைச் சேர்ந்த அரசியல்வாதி ஆவார். இவர் செட்பூர், சோட்டா உதய்பூர் தொகுதியில் இருந்து குசராத்து மாநில சட்டமன்ற உறுப்பினராக இருந்தார்.  

இவர் 2021 ஆம் ஆண்டு டிசம்பர் மாதம் 3 ஆம்                 தேதியன்று குசராத்து சட்டப் பேரவையின் எதிர்க்கட்சித் தலைவராக தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
குஜராத் அரசியல்வாதிகள்
இந்திய தேசிய காங்கிரஸ் அரசியல்வாதிகள்
எசு 4716

S4716 என்பது பால்வழியின் மையத்தில் அமைந்துள்ள  மீப்பொருண்மை தனுசுஏ (Sgr A*)கருந்துளையைச் சுற்றிவரும் ஒரு S வகை விண்மீனாகும், இது 100 வானியல் அலகு க்கு மிக நெருக்கமான அணுக்கமாக நொடிக்கு 8,000 கிலோமீட்டர் வேகத்தில் அதைச் சுற்றி வருகிறது. 2022  யூலை நிலவரப்படி,  எசு4716 வட்டனைக்காலம் பால்வழியில் உள்ள எந்த விண்மீனிலும் மிகக் குறுகியதாக இருந்தது. இது 4.0 ஆண்டுகளில் Sgr A*  கருந்துளையை, 0.75  மையப்பிறழ்வுடன் நீள்வட்ட வட்டணையில் சுற்றிவருகிரது. இதன். Sgr A* இலிருந்தான அண்மிய அணுக்கம்  15 பில்லியன் கிலோமீட்டர்கள் ஆகும் ( இது 2022 இல் விண்வெளி ஆய்வு வாயேஜர் 2 க்கான தோராயத்  தொலைவு அல்லது சூரியனிலிருந்து நெப்டியூன் தொலைவை விட மூன்று மடங்கு), அதன் நெடுந்தொலைவு அணுக்கம் 100 பில்லியன் கிலோமீட்டர் ஆகும்.  இதைக் கெக் ஆய்வக  NIRC2 ( Keck ), OSIRIS (Keck) ஆகிய தொலைநோக்கிகள் வழியாகவும் சின்ஃபோனி ( VLT ), நாக்கோ ( VLT ), ஈர்ப்பு ( VLT )  ஆகிய மிகப் பெரிய தொலைநோக்கிகள்( VLT ) வழி கண்டறியலாம்.

மேற்கோள்கள் 

முதன்மை வரிசை விண்மீன்கள்
தனுசு(சிலை) விண்மீன்குழாம்
பால்வழி மையக் கருந்துளை
எசுடிஎசுஎசு ஜோ815+4729

எசுடிஎசெசு ஜோ81554.26+472947.5  (SDSS J081554.26+472947.5), பெரும்பாலும் அதன் பகுதி ஆயத்தொலைவுகளான  ஜோ815+4729 என்று சுருக்கப்படுகிறது, இது புலி விண்மீன் குழுவில் உள்ள மிகக் குறைந்த  பொன்மத்(உலோகத்)தன்மையைக் கொண்ட ஒரு விண்மீனாகும் . இது  ஒப்பீட்டளவில் அதிகக் கரிமச் செறிவையும் கொண்டுள்ளது.  விண்மீனின் மேற்பரப்பு வெப்பநிலை 6,215 கெ. இது சூரியனில் இருந்து 7,500 ஒளி ஆண்டுகள் (2.3 கிலோபுடைநொடிகள் ) தொலைவில் உள்ளது  மேலும் நம் பால்வழி மையத்தில் இருந்து 33,000 ஒளி ஆண்டுகள் (10 கிலோபடைநொடிகள்) தொலைவில் உள்ளது.  அதன் [ இரும்பு/நீரக]  விகிதம் முதலில் -5.8 டெக்சுக்குக் கீழே இருப்பதாக நம்பப்பட்டது, இது  இதுவ்வரை கண்டறியப்பட்ட குறைந்த உலோகத்தன்மை விண்மீனாக மாற்றப்பட்டது. ,  ஆனால் 2020 இல் -5.49 டெக்சு என திருத்தப்பட்டது 

ஜோ815+4729  கரிம/ இரும்பு விகிதம், [C/Fe] குறைந்தது 5.0 டெக்சு ஆகும்.  இந்த  விண்மீன் காலகத்தாலும்  உயிரகத்தாலும் பெரிதும் செறிவூட்டப்பட்டுள்ளது, இது ஒற்றை சுழிய-உலோக சூப்பர்நோவாவால் மாசுபடுத்தப்பட்ட தொல்பழங்கால வளிம  முகிலிலிருந்து உருவாகிறது. இரும்பு உள்ளிட்ட  அடர்தனிமங்களின் பற்றாக்குறை, இவை பெரும்பாலும் சரிந்து விழும் மீவிண்மீன் வெடிப்பு எச்சங்கள்  வழியாக விளக்கப்படுகிறது.

மேற்கோள்கள் 

முதன்மை வரிசை விண்மீன்கள்
இரண்டாம் தலைமுறை விண்மீன்கள்
புலி விண்மீன்குழாம்
ஆசிசா பாத்திமா இமாம்

பேகம் அசிசா பாத்திமா இமாம் (Begum Aziza Fatima Imam) இந்திய அரசியல்வாதி மற்றும் சமூக ஆர்வலர் ஆவார். இவர் 1973 ஆம் ஆண்டு மற்றும் 1979 ஆம் ஆண்டு மாநிலங்களவை உறுப்பினராக தேர்ந்தெடுக்கப்பட்டார்.      இவர் தனது தாய்வழி மாமா சையத் அலி இமாம் மற்றும் இவரது மனைவி பேகம் அனிசு பாத்திமா இமாம் ஆகியோரால் தத்தெடுக்கப்பட்டார். இவர் அசிசாவின் தாய்வழி அத்தை ஆவார்.

மேற்கோள்கள் 

1996 இறப்புகள்
1924 பிறப்புகள்
இந்திய தேசிய காங்கிரஸ் அரசியல்வாதிகள்
பீகார் அரசியல்வாதிகள்
விசுவேமா அரங்கம்

விசுவேமா அரங்கம் (Viswema Hall) என்பது இந்தியாவின் நாகாலாந்து மாநிலத்தின் விசுவேமா கிராமத்திலுள்ள  சுவே-பா பகுதியில்  கட்டப்பட்டு வரும் ஒரு பல்நோக்கு அரங்கமாகும் .  அரங்கத்தின் கட்டுமானம் 2020 ஆம் ஆண்டில்  தொடங்கியது.  கட்டப்பட்டு   முடிந்ததும் இந்த அரங்கம் மாநிலத்திலேயே இந்தவகையில் கட்டப்பட்ட முதலாவது அரங்கமாகத் திகழும்.  அரங்கில் பல்வேறு விளையாட்டு நிகழ்வுகள், இசை நிகழ்ச்சிகள், கூட்டங்கள் போன்றவற்றை நடத்த முடியும்.

அரங்கம் 
அரங்கில்  ஒரு  பல்நோக்கு மண்டபம் 200 சதுர அடி பரப்பளவைக் கொண்டிருக்கும் விளையாட்டு நிகழ்வுகளின் போது 3200 நபர்களுக்கும், சமூக மற்றும் கலாச்சார நிகழ்வுகளின் போது சுமார் 5000 நபர்களும் அமர்ந்து இரசிக்க அரங்கம்  இடமளிக்கும். இது உள்ளூர் சமூக மையமாகவும் செயல்படும்.

மேற்கோள்கள் 

நாகாலாந்து
வெட்டர் அத்திப்பறவை

Articles with 'species' microformats
அத்திப்பறவை

வெட்டர் அத்திப்பறவை (Wetar figbird)(இசுபெக்கோதெரசு கைப்போலூகசு) என்பது ஓரியோலிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் வெட்டார் தீவில் உள்ள காடு, வனப்பகுதி மற்றும் புதர்க்காடுகளில் மட்டுமே காணப்படும் அகணிய உயிரி. வெட்டர் அத்திப்பறவை குறித்த தகவல்கள் அதிகம் அறியப்படவில்லை. மேலும் இது வசிப்பிட இழப்பால் அச்சுறுத்தப்பட்டாலும், சமீபத்திய இதனுடைய எண்ணிக்கை குறித்த மதிப்பீடுகள் முதலில் மதிப்பிடப்பட்டதை விட அதிகமாக உள்ளதாகத் தெரிவிக்கின்றன. இதன் விளைவாக இப்போது பன்னாட்டு பறவை வாழ்க்கை மற்றும் பன்னாடு இயற்கைப் பாதுகாப்புச் சங்கம் இதனை தீவாய்ப்புக் கவலை குறைந்த இனமாகப் பட்டியலிடப்பட்டுள்ளது. வெட்டார் அத்திப்பறவை நன்கு அறியப்பட்ட ஆத்திரேலிய அத்திப்பறவையை ஒத்திருக்கிறது. ஆனால் இது மிகவும் சிறியது மற்றும் ஆணின் அடிப்பகுதி முழுவதுமாக வெண்மையானது. முன்பு, இது பச்சை அத்திப்பறவையின் துணையினமாகக் கருதப்பட்டது. ஆனால் இப்போது இவை இரண்டு தனித்தனி சிற்றினங்களாக வகைப்படுத்தப்பட்டுள்ளன.

மேற்கோள்கள் 

 Higgins, P. J., L. Christidis, & H. A. Ford (2008). Family Oriolidae (Orioles). pp. 692–731 in: del Hoyo, J., A. Elliott, & D. A. Christie. eds. (2008). Handbook of the Birds of the World. Vol. 13. Pendulin-tits to Shrikes. Lynx Edicions. ISBN 978-84-96553-45-3
கோகிமா வடக்கு காவல் நிலையம்

கோகிமா வடக்கு காவல் நிலையம் (Kohima North Police Station)  இந்தியாவின் நாகாலாந்து மாநிலம்  கோகிமாவில் உள்ள கோகிமா கிராம நுழைவு வாயிலுக்கு அருகில் உள்ள கெசிகி வார்டில் அமைந்துள்ள ஒரு காவல் நிலையம் ஆகும். 1933 ஆம் ஆண்டில் நிறுவப்பட்ட இது நாகாலாந்தின் மிகப் பழமையான காவல் நிலையமாகத் திகழ்கிறது.

2022 ஆம் ஆண்டு ஏப்ரல் மாத நிலவரப்படி, மிகவும் சர்ச்சைக்குரிய ஆயுதப் படைகள் (சிறப்பு அதிகாரங்கள்) சட்டம் இந்நிலையத்துடன் சேர்ந்து நாகாலாந்தில் உள்ள மற்ற 14 காவல் நிலையங்களும் பின்பற்றின. 2022 ஆம் ஆண்டு ஏப்ரல் மாதத்தில் இந்திய அரசாங்கம் பெரிய வளர்ச்சியாக  நாகாலாந்து மற்றும் பல வடகிழக்கு மாநிலங்களில் முதன்முறையாக  இச்சட்டத்தால் பாதிக்கப்பட்ட  பகுதிகளைக் குறைத்தது.

வரலாறு 
கோகிமா வடக்கு காவல் நிலையம் 1933 ஆம் ஆண்டு  திறக்கப்பட்டது. அப்போதைய அசாம் மாகாணத்தின் நாகா இல்சு மாவட்டத்தின் கீழ் நிறுவப்பட்ட முதல் காவல் நிலையம் இதுவாகும். பிரித்தானிய  இந்தியாவில் நிறுவப்பட்ட இக்காவல் நிலையம் இப்போது நாகாலாந்து மாநிலத்தில் உள்ளது.

2020 ஆம் ஆண்டில், தர மேலாண்மை அமைப்புக்கான பன்னாட்டு தரநிலை அமைப்பு  சான்றிதழைப் பெற்ற காவல் நிலையமாக கோகிமா வடக்கு காவல் நிலையம் திகழ்கிறது. இந்தியாவின் முழு வடகிழக்குப் பிராந்தியத்திலும்  இத்தகைய சான்றிதழைப் பெற்ற முதல் காவல் நிலையமாகவும் அரசாங்க அலுவலகமாகவும்  இந்த நிலையம் ஆனது.

மேற்கோள்கள் 

கோகிமா மாவட்டம்
பச்சை மாங்குயில்

பச்சை மாங்குயில் (Green oriole) அல்லது ஆசுட்ராலேசிய மஞ்சள் மாங்குயில் (ஓரியோலசு பிளாவோசின்க்டசு) என்பது ஆஸ்திரேலியா மற்றும் நியூ கினி முழுவதும் பசுமையான வெப்பமண்டல தாவரங்களில் ஒரு தெளிவற்ற வசிப்பிடமாகும்.

வகைப்பாட்டியல் 
பச்சை மாங்குயிலின் மாற்றுப் பெயர்களில் ஆஸ்திரேலிய மஞ்சள் மாங்குயில், மஞ்சள் மாங்குயில் மற்றும் மஞ்சள் வயிற்று மாங்குயில் ஆகியவை அடங்கும்.

துணை இனங்கள் 
ஆறு துணையினங்கள் இச்சிற்றினத்தின் கீழ் அங்கீகரிக்கப்பட்டுள்ளன:

 ஓ.பி. மைக்ரேட்டர்-ஆர்டெர்ட், 1904 : கிழக்கு சிறு சுண்டாத் தீவுகள்
 ஓ.பி. முல்லேரி - (போனபார்டே, 1850): முதலில் ஒரு தனி சிற்றினமாக விவரிக்கப்பட்டது. தென்-மத்திய நியூ கினியாவில் காணப்படுகிறது
 ஓ.பி. பிளாவோசினேட்டசு - (கிங், பிபி, 1826): வடக்கு ஆஸ்திரேலியாவில் காணப்படுகிறது
 ஓ.பி. திவி - இசுகோடி & மேசன், 1999: பாத்தர்ஸ்ட் தீவு மற்றும் மெல்லில் தீவு (வடக்கு ஆஸ்திரேலியாவில்) காணப்படும்
 ஓ. பி. பிளாவொடினிக்டசு - இசுகோடி & மேசன், 1999: கேப் யோர்க் தீபகற்பத்தில் (வடகிழக்கு ஆஸ்திரேலியா) காணப்படுகிறது
 ஓ. பி. கின்கி - மேத்யூ, 1912 : வடகிழக்கு குயின்ஸ்லாந்தில் (வடகிழக்கு ஆஸ்திரேலியா) காணப்படும்

வாழ்விடம் 
பச்சை மாங்குயிலின் மஞ்சள்-பச்சை இறகுகள் சூழலுடன் பசுமையாகக் கலப்பதால், இவற்றின் இருப்பிடத்தினை அறிவது கடினம். ஒலி அழைப்புகளை மட்டுமே கேட்க முடியும் என்பதால், இவற்றைக் கண்டறிவது கடினம். ஆயினும்கூட, இவற்றின் பொருத்தமான வாழ்விடங்களில் பொதுவானவை: மழைக்காடுகள், அலையாத்தித் தாவரங்கள், நீர்நிலைகள், சதுப்பு நிலங்கள் மற்றும் பசுமையான தோட்டங்கள்.

நடத்தை மற்றும் சூழலியல்

இனப்பெருக்கம் 
ஈரமான பருவத்தில் (அக்டோபர் முதல் மார்ச் வரை) இனப்பெருக்கம் நடைபெறுகிறது. கூடானது நேர்த்தியான, ஆழமான கோப்பை பட்டை மற்றும் கொடிகளின் பட்டைகளிலிருந்து கட்டப்பட்டு, வேர்க்குருக்களால் வரிசையாக அமைக்கப்படுகிறது. இவை பொதுவாக 5-15 மீ உயரமுள்ள இலைக் கிளைகளுக்கு இடையில் தொங்கவிடப்படுகிறது. பச்சை மாங்குயில் இரண்டு முட்டைகளை இடுகிறது.

உணவு 
பச்சை மாங்குயில், அடர்ந்த காடுகளின் நடுத்தர மற்றும் மேல் அடுக்குகள் வழியாக மெதுவாகவும், முறையாகவும் தீவனம் தேடி, பழங்களை உணவாக எடுத்துக் கொள்கின்றன. பொதுவாகத் தனியாக அல்லது இணையாகவோ, சில சமயங்களில் இனப்பெருக்கம் செய்யாத பருவத்தில் சிறிய மந்தைகளாகக் காணப்படும்.

மேற்கோள்கள் 

மாங்குயில்கள்
செகந்திராபாது சட்டமன்றத் தொகுதி

செகந்திராபாது சட்டமன்றத் தொகுதி (Secunderabad Assembly constituency) இந்தியாவின் தெலங்காணா சட்டப் பேரவையின் ஒரு தொகுதியாகும். ஐதராபாத்தில் உள்ள 15 தொகுதிகளில் இதுவும் ஒன்று. இது செகந்திராபாது மக்களவைத் தொகுதியின் ஒரு பகுதியாகும்.

தெலங்காணா மாநிலத்தின் தற்போதைய துணைச் சபாநாயகர் டி. பத்மா ராவ் இத்தொகுதியின் சட்டமன்ற உறுப்பினர் ஆவார்.

தொகுதியின் பரப்பளவு 
சட்டமன்றத் தொகுதியில் தற்போது ஐந்து நகராட்சிப் பிரிவுகள் மற்றும் பின்வரும் சுற்றுப்புறங்கள் உள்ளன:

சட்டமன்ற உறுப்பினர்கள்

நிகழ்வுகள் 

 பிரபல தெலுங்கு நடிகை ஜெயசுதா 2009 சட்டப்பேரவைத் தேர்தலில் தொகுதியில் போட்டியிட்டு வெற்றி பெற்றார்.
 2014 தெலங்காணா சட்டசபை தேர்தலில் ஐதராபாத்து மாவட்டத்தில் ஆளும் பாரத் இராட்டிர சமிதி வெற்றி பெற்ற ஒரே தொகுதி இதுவாகும்.

மேலும் பார்க்கவும் 

 தெலங்காணா சட்டப் பேரவையின் தொகுதிகளின் பட்டியல்

மேற்கோள்கள் 

தெலங்காணா சட்டமன்றத் தொகுதிகள்
சா முகமது உமைர்

சா முகமது உமைர் (Shah Mohamad Umair)  இந்தியாவைச் சேர்ந்த ஓர் அரசியல்வாதியாவார்.  1903 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் ஒரு  தலைவராகவும் இருந்தார். 1939  ஆம் ஆண்டு முதல் 1951 ஆம் ஆண்டு  வரை பீகார் சட்டமன்ற உறுப்பினராகவும், 1956 ஆம் ஆண்டு முதல் 1962 ஆம் ஆண்டு வரை இந்திய நாடாளுமன்றத்தின் மேல்சபையான மாநிலங்களவை  உறுப்பினராகவும் பணியாற்றினார்.     

இவரது மருமகன் சா முசுடாக்கு 1952 மற்றும் 1962 ஆம் ஆண்டுகளில் சிக்கந்திரா சட்டமன்றத் தொகுதியில் இருந்து பீகார் சட்டமன்ற உறுப்பினராக தேர்ந்தெடுக்கப்பட்டார்.

இவரது பேரன், சா முசுடாக்கின் மகன் சா தாரிக் அன்வரும் ஓர் அரசியல்வாதியாவார். தேசியவாத காங்கிரசு கட்சியின் நிறுவனராகவும் இவர் அறியப்படுகிறார்.  மேலும் இவர் கதிகார் மக்களவைத் தொகுதியின் மக்களவை உறுப்பினராகவும் இருந்தார்.

பதவிகள்

மேற்கோள்கள் 

1978 இறப்புகள்
1903 பிறப்புகள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
மாநிலங்களவை உறுப்பினர்கள்
வீணா சாகி

வீணா சாகி  (Veena Shahi)  இந்தியாவைச் சேர்ந்த ஓர் அரசியல்வாதியாவார். 2000 ஆம் ஆண்டு நடைபெற்ற பீகார் சட்டமன்றத் தேர்தலில் வைசாலியில்  ஐக்கிய சனதா தளம்  கட்சியின் பிரிசின் பட்டேலை தோற்கடித்தார். மூன்றாவது ராப்ரி தேவி அமைச்சரவையில் கூட்டுறவு அமைச்சராகவும் இருந்தார்.  முதுபெரும் இந்திய தேசிய காங்கிரசு  கட்சியின் தலைவர்  இலலிதேசுர் பிரசாத் சாகியின்  மகன் ஏமந்து குமார் சாகியின் மனைவியாவார். 

வீணா சாகி 1953 ஆம் ஆண்டு சனவரி மாதம் 5 ஆம் தேதியன்று  மறைந்த மகந்த் ரகுநாத் தாசு மற்றும் மறைந்த சரசுவதி தேவியின் மூத்த மகளாக சீதாமர்கியின் மகந்து குடும்பத்தில் இந்தியாவின் சீதாமர்கியில் பிறந்தார். தனது பள்ளிப் படிப்பை பாட்னாவில் உள்ள மவுண்ட் கார்மல் பள்ளியில் முடித்தார், அங்கு இவர் கல்வி மற்றும் கல்வி சாராத செயல்பாடுகள் இரண்டிலும் சிறந்து விளங்கினார். பின்னர் பாட்னா மகளிர் கல்லூரியில் அரசியல் அறிவியலில் இளநிலை ஆனர்சு பட்டம் பெற்றார்.

வீணா சாகி 1977 ஆம் ஆண்டில்  காங்கிரசு  தலைவர் மறைந்த லலிதேசுவர் பிரசாத் சாகியின்  மகன் ஏமந்து சாகியை திருமணம் செய்து கொண்டார்.  இந்த இணை 1982 ஆம் ஆண்டில் ல் ஒரு வெற்றிகரமான பேருந்து நிறுவனத்தைத் தொடங்கினர்.  பீகாரில் உள்ள மிகப்பெரிய பேருந்து நிறுவனங்களில் ஒன்றாக இந்நிறுவனம்  மாறியது, 

மார்ச் 1992 ஆம் ஆண்டு மார்ச்சு மாதத்தில் வீணா  சாகியின்  கணவர் ஏமந்து  படுகொலை செய்யப்பட்டார். 2000 ஆம் ஆண்டில், வீணா சாகி பீகாரில் உள்ள வைசாலி தொகுதியில் காங்கிரசு கட்சி  சார்பில் போட்டியிட்டு வெற்றி பெற்றார். 2000 ஆம் ஆண்டிலும் பீகார் சட்டப் பேரவைத் தேர்தலில், வீணா சாகி மீண்டும் பீகார் சட்டமன்றத்துக்குத் தேர்ந்தெடுக்கப்பட்டார்.

வீணா சாகிக்கு  விதிசா சாகி என்ற மகள் உள்ளார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
பீகார் அரசியல்வாதிகள்
இந்திய தேசிய காங்கிரஸ் அரசியல்வாதிகள்
பீகார் சட்டமன்ற உறுப்பினர்கள்
வாங் ஆறு

வாங் ஆறு ( : மேனம் வாங், வடக்கு தாய்லாந்தில் உள்ள ஒரு ஆறு ஆகும்.

நிலவியல் 
வாங் ஆறு 335 கிலோமீட்டர்கள் (208 மைல்கள்) நீளமானது. அதன் நீர் வடக்கிலிருந்து தெற்கே பாய்கிறது. சியாங் ராய் மாகாணத்தில் உள்ள வியாங் பா பாவ் மாவட்டத்தில் உள்ள ஃபை பான் நாம் மலைத்தொடரில் வாங் ஆறு உருவாகிறது. ஆற்றின் முக்கியக் குடியிருப்புகளில் ஒன்று லம்பாங் ஆகும், இது ஆற்றின் ஒரு வளைவின் வடக்கு கரையில் உள்ளது. லம்பாங்கிலிருந்து, ஆறு தெற்கே பாய்ந்து தோன் வழியாக தக் மாகாணத்தில் செல்கிறது. இது தக் நகருக்கு வடக்கே பான் தக் மாவட்டத்தில் மே சலிட் அருகே பிங் ஆற்றில் இணைகிறது. பிங் ஆறு சாவோ ஃபிரயா ஆற்றின் துணை நதியாகும் .

துணை ஆறுகள் 
வாங்கின் துணை நதிகளில் மோ, துய், சாங் மற்றும் சோய் ஆறுகள் அடங்கும்

வாங் வடிநிலம் 
வாங் ஆற்றுப் படுகை கிரேட்டர் பிங் வடிநிலம் மற்றும் சாவோ ஃபிரேயா நீர்நிலைகளின் ஒரு பகுதியாகும். வாங் நதி மற்றும் அதன் துணை நதிகளால் ஆன வடிநிலத்தின் மொத்த நிலப்பரப்பு 10792 சதுர கிலோமீட்டர்கள் (4,167 சதுர மைல்கள்) ஆகும்.

கியு லோம் அணை (เขื่อนกิ่วลม) வாங் ஆற்றில் லம்பாங் நகரத்திலிருந்து சுமார் 38 கிலோமீட்டர்கள் (24 மைல்கள்) உள்ளது.

மேற்கோள்கள் 

தாய்லாந்தின் ஆறுகள்
Coordinates on Wikidata
தாய் மொழி வார்த்தைகளைக் கொண்ட கட்டுரைகள்
மாதுரி சிங்

மாதுரி சிங் (Madhuri Singh) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு சனவரி மாதம் 13 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக 1980 மற்றும் 1984 ஆம் ஆண்டுகளில் பீகாரின் பூர்னியா தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார். தி. பி. சிங் என்பவைர இவர் திருமணம் செய்து கொண்டார். மாதுரி சிங்கிற்கு 2 மகன்களும் 4 மகள்களும் உள்ளனர். சிங் தனது 66 ஆவது வயதில் 31 டிசம்பர் 1989 அன்று பாட்னாவில் இறந்தார்.

மேற்கோள்கள்

புற இணைப்புகள்
 Official Biographical Sketch in Lok Sabha Website

1923 பிறப்புகள்
1989 இறப்புகள்
இந்திய தேசிய காங்கிரஸ் அரசியல்வாதிகள்
பீகார் அரசியல்வாதிகள்
இந்திய நாடாளுமன்ற உறுப்பினர்கள்
கிரிந்திர மல்லிக்கு

கிரிந்திர மல்லிக்கு  (Girindra Mallik)  இந்தியாவைச் சேர்ந்த ஓர் அரசியல்வாதியாவார். 1939 ஆம் ஆண்டு மே மாதம் முதல் தேதியன்று இவர் பிறந்தார். அசாம் சட்டமன்றத்தின் முன்னாள் உறுப்பினரான கிரிந்திர மல்லிக்க்கு இரண்டு தனித்தனி சந்தர்ப்பங்களில் தோலாய் தொகுதியைப் பிரதிநிதித்துவப்படுத்தினார். முதன்முதலில் 1996 ஆம் ஆண்டில்  பரிமளா சுக்லபைத்யாவை தோற்கடித்து சட்டமன்றத்திற்கு தேர்ந்தெடுக்கப்பட்டார், ஆனால் 2001 ஆம் ஆண்டு நடைபெற்ற அசாம் சட்டமன்றத் தேர்தலில் பரிமளா சுக்லைபைத்யாவால் தோற்கடிக்கப்பட்டார். 2011 ஆம் ஆண்டில்  பரிமளா சுக்லபைத்யாவை தோற்கடித்து இரண்டாவது முறையாக அதே தொகுதியில் இருந்து மீண்டும் தேர்ந்தெடுக்கப்பட்டார்.

2015  ஆம் ஆண்டு சனவரி மாதத்தில்  எல்லைப் பகுதிகள், சிறைகள் மற்றும் சுரங்கங்கள் மற்றும் கனிமங்களுக்கான மாநில அமைச்சராக (சுயாதீனப் பொறுப்பு) முதல்வர் தருண் கோகோயின் அமைச்சர்கள் குழுவில் சேர்க்கப்பட்டார்  . 2016 ஆம் ஆண்டில்  தனது தொகுதியிலிருந்து  மீண்டும் தேர்தலில் போட்டியிட்டார், ஆனால் பரிமளா  சுக்லபைத்யாவினால் தோற்கடிக்கப்பட்டார்.

மேற்கோள்கள் 

வாழும் நபர்கள்
1939 பிறப்புகள்
இந்திய தேசிய காங்கிரஸின் தலைவர்கள்
அசாம் சட்டமன்ற உறுப்பினர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
அனைத்து திரிபுரா சதுரங்க சங்கம்

அனைத்து திரிபுரா சதுரங்க சங்கம்  (All Tripura Chess Association)  இந்தியாவின் திரிபுரா மாநிலத்தில்  அமைந்துள்ள சதுரங்க விளையாட்டின் உச்ச அமைப்பாகும். 1974 ஆம் ஆண்டில் இச்சங்கம்  உருவாக்கப்பட்டது. அகில இந்திய சதுரங்கக் கூட்டமைப்புடன் இச்சங்கம் இணைக்கப்பட்டுள்ளது.

வரலாறு 
அனைத்து திரிபுரா சதுரங்க சங்கம் 1974 ஆம் ஆண்டில் திரிபுராவில் உருவாக்கப்பட்டது.  ஆரம்பத்தில் பின்வரும் நபர்கள் இச்சங்கத்தின் நிர்வாகப் பிரதிநிதிகளாக இருந்தனர் : பிரணாப் குமார் கோசு (தலைவர்), காந்தி குமார் சக்ரவர்த்தி (செயலாளர்), சுதிர் தாசுகுப்தா (பொருளாளர்). என்ற பொறுப்புகளை வகித்தனர்.

திரிபுரா சதுரங்க சங்கம் தேசிய மற்றும் மண்டல அளவிலான சதுரங்கப் போட்டிகளை நடத்துகிறது. 1982  ஆம் ஆண்டில்  தேசிய பி வகை வெற்றியாளர் போட்டிகள் 1983 ஆம் ஆண்டில்  தேசிய ஏ வகை வெற்றியாளர் போட்டிகள் மற்றும் 1986 ஆம் ஆண்டில்  5 ஆவது வடகிழக்கு சதுரங்க வெற்றியாளர் போட்டிகள் ஆகியவற்றை நடத்த இச்சங்கம் ஏற்பாடு செய்தது 

2017 ஆம் ஆண்டில்  திரிபுராவின் சதுரங்க வீரர்களால் மாநிலம் முழுவதும் சதுரங்க விளையாட்டை வளர்க்க திரிபுரா சதுரங்க மன்றங்கள் உருவாக்கப்பட்டன.

மேற்கோள்கள்

புற இணைப்புகள் 
 அதிகாரப்பூர்வ இணையதளம் (காப்பகப்படுத்தப்பட்டது)
சதுரங்க அமைப்புகள்

திரிபுரா
விக்ரமன் பாலாஜி

விக்ரமன் பாலாஜி (Vikraman Balaji) ஒரு இந்திய கணிதவியலாளர் மற்றும் தற்போது சென்னை கணித நிறுவனத்தில் பேராசிரியராக உள்ளார். சி. எஸ். சேஷாத்ரியின் மேற்பார்வையில் கணிதத்தில் முனைவர் பட்டம் பெற்றார். இயற்கணித வடிவியல், பிரதிநிதித்துவக் கோட்பாடு மற்றும் வகையீட்டு வடிவியலில் அவரது முதன்மையான ஆராய்ச்சிப் பகுதி உள்ளது. பாலாஜிக்கு 2006 ஆம் ஆண்டு கணித அறிவியலுக்கான சாந்தி ஸ்வரூப் பட்நாகர் விருது, இந்திரனில் பிஸ்வாசுடன் இணைந்து " இயற்கணித வகைகளில் முதன்மையான தொகுதிகளின் மாடுலி பிரச்சனைகளுக்கு அவரது சிறந்த பங்களிப்புகளுக்காக, குறிப்பாக உஹ்லென்பெக்-யாவ் மாடுலி ஸ்பேஸ் ஆஃப் µ-செமிஸ்டுகளின் சுருக்கத்திற்கு" வழங்கப்பட்டது. இவர் 2007-ஆம் ஆண்டில் இந்திய அறிவியல் அகாதெமியின் ஆராய்ச்சியாளராகவும், 2015 இல் இந்திய தேசிய அறிவியல் அகாடமியின் ஆராய்ச்சியாளராகவும் தேர்ந்தெடுக்கப்பட்டார்  மேலும் 2009 இல் ஜகதீஸ் சந்திர போஸ் தேசிய பெல்லோஷிப் தகுதியும் வழங்கப்பட்டது

குறிப்புகள்

வெளி இணைப்புகள் 

 CSIR R&D சிறப்பம்சங்கள்
 2006 பட்நாகர் விருதுகள்
 
வாழும் நபர்கள்
எச்டி 156279

எதிப 156279 (HD 156279) என்பது ஒரு  K0 வகைவிண்மீனாகும், இது புவியிலிருந்து  118 ஒளியாண்டுகள்(36.1 புடைநொடிகள்) தொலைவில்   அமைந்துள்ளது. . இது எச்ஐபி 84171,  பிடி+63 1335 உள்ளிட்ட பல்வேறு மாற்றுப் பெயர்களைக் கொண்டுள்ளது. 2019 ஆம் ஆண்டில் அனைத்து படிம்மாக்க அளக்கைகளும் எந்த விண்மீன் இணையையும் கண்டுபிடிக்கத் தவறியதால், இது ஒரு தனி விண்மீனாக இருக்கும் என்று கருதப்படுகிறது.

பான்மைகள் 
எதிப 156279  விண்மீன்    பொருண்மை கொண்டது. இந்த விண்மீன்  0.95  மடங்கு சூரிய ஆரமும்  0.14  பொன்மத்(உலோகத்)தன்மையும் 5453 கெல்வின் விளைவுறு வெப்பநிலையும் கொண்டுள்ளது. எதிப 156279  4 பில்லியன் ஆண்டுகள் பழமையானது.  மேலும்  K0 வகை  ஒரு ஆரஞ்சு நிற விண்மீனாகும்.  எதிப 156279 விண்மீன்  8.167  தோற்றப் பொலிவுப் பருமையும்   ள்ளது.   இந்த விண்மீன்  அடர்தனிமங்களால் சற்றே செறிவூட்டப்பட்டுள்ளது,  இது சூரியச் செறிவில் 140%  ஆக உள்ளது.

கோள் அமைப்பு 
எதிப 156279   விண்மீனின் இரண்டு  மீவியாழன் ஒத்த கோள்களான, உள் எதிப 156279பிb  2011ஆம் ஆண்டிலும்   மேலும், வெளிப்புற எதிப 156279 சி  2016 ஆம் ஆண்டிலுமாகக்  கண்டுபிடிக்கப்பட்டன..  2022  ஆம் ஆண்டில்   எதிப 156279 சி கண்டுபிடிக்கப்பட்டது. இதன் சாய்வும் உண்மையான பொருண்மையும் வானளவியல் வழி அளவிடப்பட்டது.

மேற்கோள்கள் 

முதன்மை வரிசை விண்மீன்கள்
திராக்கோ விண்மின்குழாம்
ராஜா சான்சி சட்டமன்றத் தொகுதி

ராஜா சான்சி சட்டமன்றத் தொகுதி (தொகுதி வரிசை எண்:12) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி அமிர்தசரஸ் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த சுக்பிந்தர் சிங் சர்க்காரியா ஆவார். 2022 பஞ்சாப் சட்டமன்றத் தேர்தலில் 46,872 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் வீர் சிங் லோபோக் என்பவரை 5,474 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ராஜ்புரா சட்டமன்றத் தொகுதி

ராஜ்புரா சட்டமன்றத் தொகுதி (தொகுதி வரிசை எண்: 111) என்பது இந்தியாவின் பஞ்சாப் மாநிலம், பட்டியாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த நீனா மிட்டல் ஆவார்.  2022 பஞ்சாப் சட்டமன்றத் தேர்தலில் 54,834 வாக்ககுள் பெற்ற இவர் தன்னை எதிர்த்துப் போட்டியிட்ட பாரதீய ஜனதா கட்சி கட்சியின் ஜகதீஷ் குமார் ஜக்கா என்பவரை 22,493 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ராம்புரா புல் சட்டமன்றத் தொகுதி

ராம்புரா புல் சட்டமன்றத் தொகுதி (தொகுதி வரிசை எண்:90) என்பது இந்தியாவின் பஞ்சாப் மாநிலம், பத்திண்டா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த பால்கர் சிங் சித்து ஆவார்.  2022 பஞ்சாப் சட்டமன்றத் தேர்தலில் 56,155 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் சிக்கந்தர் சிங் மாலுகா என்பவரை 10,410 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ரூப்நகர் சட்டமன்றத் தொகுதி

ரூப்நகர் சட்டமன்றத் தொகுதி (தொகுதி வரிசை எண்:50) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ரூப்நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த தினேஷ் குமார் சாதா ஆவார். 2022 பஞ்சாப் சட்டமன்றத் தேர்தலில் 59,903 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் பிரிந்தர் சிங் தில்லான் என்பவரை 23,632 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சாகிப்சாதா அஜித்சிங் நகர் சட்டமன்றத் தொகுதி

சாகிப்சாதா அஜித்சிங் நகர் சட்டமன்றத் தொகுதி அல்லது எஸ். ஏ. எஸ் சட்டமன்றத் தொகுதி (தொகுதி வரிசை எண்:53) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சாகிப்ஜாதா அஜித்சிங் நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குல்வந்த் சிங் ஆவார். 2022 பஞ்சாப் சட்டமன்றத் தேர்தலில் 77,134 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் பல்பீர் சிங் சித்து என்பவரை 34,097 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சானேவால் சட்டமன்றத் தொகுதி

சானேவால் சட்டமன்றத் தொகுதி (தொகுதி வரிசை எண்:59) என்பது இந்தியாவின் பஞ்சாப் மாநிலம், லூதியானா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஹர்தீப் சிங் முண்டியன் ஆவார்.  2022 பஞ்சாப் சட்டமன்றத் தேர்தலில் 61,515 வாக்ககுள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் விக்ரம் பஜ்வா என்பவரை 15,193 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சமானா சட்டமன்றத் தொகுதி

சமானா சட்டமன்றத் தொகுதி (தொகுதி வரிசை எண்: 116) என்பது இந்தியாவின் பஞ்சாப் மாநிலம், பட்டியாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த சேத்தன் சிங் ஜௌரா மஜ்ரா ஆவார்.  2022 பஞ்சாப் சட்டமன்றத் தேர்தலில் 74,375 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் சுர்ஜித் சிங் ரக்ரா என்பவரை 39,713 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சம்ரலா சட்டமன்றத் தொகுதி

சம்ரலா சட்டமன்றத் தொகுதி (தொகுதி வரிசை எண்:58) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஜக்தார் சிங் ஆவார். 2022 பஞ்சாப் சட்டமன்றத் தேர்தலில் 57,557 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் பரம்ஜித் சிங் தில்லான் என்பவரை 30,890 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சங்கரூர் சட்டமன்றத் தொகுதி

சங்கரூர் சட்டமன்றத் தொகுதி (தொகுதி வரிசை எண்:108) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சங்கரூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த நரிந்தர் கவுர் பராஜ் ஆவார். இவர் 2022 பஞ்சாப் சட்டமன்றத் தேர்தலில் 74,851 வாக்குகள் பெற்று தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் விஜய் இந்தர் சிங்லா என்பவரை 36,430 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சனூர் சட்டமன்றத் தொகுதி

சனூர் சட்டமன்றத் தொகுதி (தொகுதி வரிசை எண்: 114) என்பது இந்தியாவின் பஞ்சாப் மாநிலம், பட்டியாலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஹர்மித் சிங் பதான்மஜ்ரா ஆவார்.  2022 பஞ்சாப் சட்டமன்றத் தேர்தலில் 83,893 வாக்ககுள் பெற்ற இவர் தன்னை எதிர்த்துப் போட்டியிட்ட சிரோமணி அகாலி தளம் கட்சியின் ஹரிந்தர் பால் சிங் சந்துமஜ்ரா என்பவரை 49,122 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ஜோசப் ஸ்ட்ரிக்லேண்டு

ஜோசப் எட்வர்டு ஸ்ட்ரிக்லேண்டு (Joseph Edward Strickland) (பிறப்பு:31 அக்டோபர் 1958)  ஐக்கிய அமெரிக்காவின்  டெக்சஸ் மாநிலத்தின் கத்தோலிக்க திருச்சபையின் டெய்லர் மறை மாவட்டத்தின் ஆயராக  28 நவம்பர் 2012 முதல் பணியாற்றியவர். இவர் திருத்தந்தை பிரான்சிசால் 11 நவம்பர் 2023 அன்று ஆயர்ப் பதவியில் இருந்து நீக்கப்பட்டார்.

டெய்லர் மறைமாவட்ட ஆயர் பதவியில்
ஜோசப் ஸ்ட்ரிக்லேண்டு அமெரிக்காவின் டெக்சஸ் மாநில டெய்லர் மறைமாவட்ட ஆயராக 29 செப்டம்பர் 2012 அன்று திருத்தந்தை  பதினைந்தாம் பெனடிக்டால் நியமிக்கப்பட்டார்.

பதவி நீக்கம்
சமீப காலமாக கத்தோலிக்க கிறித்துவ சபையில் தற்போதைய தலைமுறையினருக்கு ஏற்றவாறு, கருக்கலைப்பு, தன்பாலின திருமணம், மூன்றாம் பாலினத்தவர்களுக்கு ஞானஸ்நானம் செய்விப்பது போன்றவை குறித்து பல சட்ட திட்டங்களை மாற்ற போப் பிரான்சிஸ் முடிவெடுத்தார். வத்திக்கானின் இந்த முயற்சிகளுக்கு ஆதரவும், எதிர்ப்பும் கிளம்பியது. ஆயர் ஜோசப் ஸ்ட்ரிக்லேண்டு, திருத்தந்தை பிரான்சிஸ் எடுக்கும் முடிவுகளுக்கு எதிராக கருத்துக்களை கூறி வந்தார். ஆண் மற்றும் பெண் ஆகிய இருவருக்கிடையே மட்டுமே ஏற்பட வேண்டிய திருமணத்தை சீர்குலைக்கும் வகையிலும், திருவருட்சாதனங்களை சிதைக்கும் விதமாகவும், மாற்ற முடியாதவற்றை மாற்ற முயற்சிகள் நடைபெறுவதாகவும் ஆயர் ஜோசப் ஸ்ட்ரிக்லேண்டு தெரிவித்திருந்தார். இதையடுத்து வத்திக்கான் விசாரணைகளை நடத்தி, அவரை பதவி விலக வலியுறுத்தியது. ஆனால், இதற்கு உடன்பட ஜோசப் ஸ்ட்ரிக்லேண்டு மறுத்து விட்டார். இதனை தொடர்ந்து, திருத்தந்தை பிரான்சிஸ், ஆயர் ஜோசப் ஸ்ட்ரிக்லேண்டை பதவியிலிருந்து 11 நவம்பர் 2023 அன்று நீக்கினார். அவரது நடவடிக்கைகள் குறித்து நடத்தப்பட்ட விசாரணையின் விளைவாக, ஆற்றி வந்த பணிகளிலிருந்து முழுவதுமாக ஜோசப் விடுவிக்கப்பட்டுள்ளார் என பத்திதான் அறிக்கை வெளியிட்டுள்ளது.
.

ஆதார நூல்

மேற்கோள்கள்

வெளி இணைப்புகள்

Roman Catholic Diocese of Tyler

1958 பிறப்புகள்
வாழும் நபர்கள்
கத்தோலிக்க ஆயர்கள்
சர்துல்காட் சட்டமன்றத் தொகுதி

சர்துல்காட் சட்டமன்றத் தொகுதி (தொகுதி வரிசை எண்:97) என்பது இந்தியாவின் பஞ்சாப் மாநிலம், மான்சா மாவட்டம்|மான்சா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குர்ப்ரீத் சிங் பனாவாலி ஆவார்.  2022 பஞ்சாப் சட்டமன்றத் தேர்தலில் 75,817 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் பிக்ரம் சிங் மொஃபர் என்பவரை 41,371 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
மான்சா, பஞ்சாப் சட்டமன்றத் தொகுதி

மான்சா, பஞ்சாப் சட்டமன்றத் தொகுதி (தொகுதி வரிசை எண்:96) என்பது இந்தியாவின் பஞ்சாப் மாநிலம், மான்சா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த விஜய் சிங்லா ஆவார்.  2022 பஞ்சாப் சட்டமன்றத் தேர்தலில் 1,00,023	 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் சுப்தீப் சிங் சித்து என்பவரை 63,323 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சாகோட் சட்டமன்றத் தொகுதி

சாகோட் சட்டமன்றத் தொகுதி (Shahkot Assembly constituency) (தொகுதி வரிசை எண்:32) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஜலந்தர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த ஹர்தேவ் சிங் லடி ஆவார். 2022 பஞ்சாப் சட்டமன்றத் தேர்தலில் 51,661 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் பச்சிதார் சிங் கோஹர் என்பவரை 12,079 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சாம் சுராசி சட்டமன்றத் தொகுதி

சாம் சுராசி சட்டமன்றத் தொகுதி (தொகுதி வரிசை எண்:42) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த டாக்டர் ரவ்ஜோத் சிங் ஆவார். 2022 பஞ்சாப் சட்டமன்றத் தேர்தலில் 60,730 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் பவன் குமார் ஆதியா என்பவரை 21,356 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சுத்ரனா சட்டமன்றத் தொகுதி

சுத்ரனா சட்டமன்றத் தொகுதி (தொகுதி வரிசை எண்:117) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பட்டியாலா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குல்வந்த் சிங் பாசிகர் ஆவார். 2022 பஞ்சாப் சட்டமன்றத் தேர்தலில் 81,751 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் வனிந்தர் கவுர் லூம்பா என்பவரை 51,554 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
உள்ளம் கவர்ந்த கள்வன்

உள்ளம் கவர்ந்த கள்வன் (Ullam Kavarntha Kalvan) என்பது 1987 இல் வெளிவந்த இந்தியத் தமிழ் காதல் நகைச்சுவைத் திரைப்படமாகும். 1976 இல் வெளிவந்த சிச்சோர் என்ற இந்தி திரைப்படத்தின் மறுஆக்கமான, இத்திரைப்படத்தில் பாண்டியராஜன், நிழல்கள் ரவி, ரேகா ஆகியோர் நடித்திருந்தனர். வி.கே.ராமசாமி மனோரமா ஆகியோர் துணை வேடங்களில் நடித்திருந்தனர். பஞ்சு அருணாசலம் இப்படத்திற்கு திரைக்கதை, வசனம் எழுதியிருந்தார். அசோக் குமார் ஒளிப்பதிவு மேற்கொண்டார். இப்படம் 1987 செப்டம்பர் 4 அன்று வெளியானது.

நடிகர்கள் 
 பாண்டியராஜன்
 நிழல்கள் ரவி
 ரேகா
 வி.கே.ராமசாமி
 மனோரமா
 மாஸ்டர் டிங்கு
 சச்சு
 கோவை சரளா
 குட்டி பத்மினி

தயாரிப்பு 
உள்ளம் கவர்ந்த கள்வன், சிச்சோர் என்ற இந்தித் திரைப்படத்தின் மறுஆக்கமாகும். தூயவன் தயாரித்த கடைசித் திரைப்படமாகும். திரைப்படப் பணிகள் முடியும் நிலையில் இருந்தபோது, 1987 சூலை 11 அன்று அவர் இறந்தார்.

பாடல்கள் 
இப்படத்திற்கு இளையராஜா இசையமைத்திருந்தார். கஃப்போசுட்டின் இராஜேஷ் இராஜாமணி, "நாடிருக்கும்" என்ற பாடலை ஒரு இணைவுப் பாடலாக உணர்கிறார். இப்பாடல் சங்கராபரணம் என்ற கர்நாடக ராகத்தில் அமைக்கப்பட்டது.

வெளியீடும் வரவேற்பும் 
உள்ளம் கவர்ந்த கள்வன் 1987 செப்டம்பர் 4 அன்று வெளியானது. இந்தியன் எக்ஸ்பிரஸ் "எளிய மெல்லிய" கதையை விமர்சித்தது. ஆனால் அசோக் குமாரின் ஒளிப்பதிவை பாராட்டியது.

மேற்கோள்கள்

வெளி இணைப்புகள் 
 உள்ளம் கவர்ந்த கள்வன்

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
நிழல்கள் ரவி நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
மனோரமா நடித்த திரைப்படங்கள்
வி. கே. ராமசாமி நடித்த திரைப்படங்கள்
கோவை சரளா நடித்த திரைப்படங்கள்
சச்சு நடித்த திரைப்படங்கள்
சிறீ ஹர்கோபிந்த்பூர் சட்டமன்றத் தொகுதி

சிறீ ஹர்கோபிந்த்பூர் சட்டமன்றத் தொகுதி (தொகுதி வரிசை எண்:08) என்பது இந்தியாவின் பஞ்சாப் மாநிலம், குர்தாஸ்பூர் மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமர்பால் சிங் ஆவார்.  2022 பஞ்சாப் சட்டமன்றத் தேர்தலில் 53,205 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் ராஜன்பீர் சிங் என்பவரை 16,963 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சங்கத்து, இந்தியா

சங்கத்து (Sangat)  இந்தியாவின் பஞ்சாப் மாநிலத்திலுள்ள  பதிண்டா நகரத்தின் புறநகர் நகரமாகும்.  இந்தியாவின் பஞ்சாப் மாநிலத்தில் உள்ள பதிண்டா மாவட்டத்தில்  ஒரு நகராட்சி மன்றமாகவும் இது கருதப்படுகிறது. சங்கத்து மண்டி பதிண்டா மாவட்டத் தலைமையகத்திலிருந்து  தெற்கில் 20  கிலோமீட்டர் தொலைவில் அமைந்துள்ளது . சங்கத்து நகரம் ஒரு சிறிய வணிக மையமாகும்.

மக்கள்தொகையியல் 
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி  சங்கத்து நகரத்தின் மக்கள் தொகை 5396. ஆகும். இதில் ஆண்கள் 53% மற்றும் பெண்கள் 47%. ஆவர். சங்கத்தின் சராசரி கல்வியறிவு விகிதம் 52%, என கணக்கிடப்பட்டது. தேசிய சராசரியான 59.5% என்பதை விட இது குறைவாகும்.  ஆண்களின் கல்வியறிவு 57%, என்றும் பெண்களின் கல்வியறிவு 47%. என்றும் கல்வியறிவு சதவீதம் இருந்தது. சங்கத்தில், 13% மக்கள் 6 வயதுக்குட்பட்ட குழந்தைகளாவர்.

சங்கத் மண்டியில் உள்ள பள்ளிகள் 
தூய நெஞ்ச கன்னி மடப் பள்ளி

கிளே இந்தியா பன்னாட்டு பள்ளி

ஞான சோதி  பெண்கள் கல்லூரி

சிபாகி  செய்லா சிங் வீர் சக்ரா அரசு மூத்த மேல்நிலைப் பள்ளி

மேற்கோள்கள் 

Coordinates on Wikidata
பட்டிண்டா மாவட்டம் 
பஞ்சாப் (இந்தியா) மாநிலத்திலுள்ள ஊர்களும் நகரங்களும்
கபூர்தலா சட்டமன்றத் தொகுதி

கபூர்தலா சட்டமன்றத் தொகுதி (தொகுதி வரிசை எண்:27) என்பது இந்தியாவின் பஞ்சாப் மாநிலம், கபூர்தலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த ராணா குர்ஜித் சிங் ஆவார்.  2022 பஞ்சாப் சட்டமன்றத் தேர்தலில் 44,096 வாக்குகள் பெற்ற இவர் தன்னை எதிர்த்துப் போட்டியிட்ட  ஆம் ஆத்மி கட்சியின் மஞ்சு ராணா என்பவரை 7,304 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சுல்தான்பூர் லோதி சட்டமன்றத் தொகுதி

சுல்தான்பூர் லோதி சட்டமன்றத் தொகுதி (தொகுதி வரிசை எண்:28) என்பது இந்தியாவின் பஞ்சாப் மாநிலம், கபூர்தலா மாவட்டத்தில் உள்ள சட்டமன்றத் தொகுதியாகும். இத்தொகுதியின் தற்போதைய சட்டமன்ற உறுப்பினர் சுயேட்சை வேட்பாளரான ராணா இந்தர் பிரதாப் சிங் ஆவார்.  2022 பஞ்சாப் சட்டமன்றத் தேர்தலில் 41,337 வாக்குகள் பெற்ற இவர் தன்னை எதிர்த்துப் போட்டியிட்ட  ஆம் ஆத்மி கட்சியின் சஜ்ஜன் சிங் சீமா என்பவரை 11,434 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
சுனம் சட்டமன்றத் தொகுதி

சுனம் சட்டமன்றத் தொகுதி (தொகுதி வரிசை எண்:101) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சங்கரூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமன் அரோரா ஆவார். 2022 பஞ்சாப் சட்டமன்றத் தேர்தலில் 94,794 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் ஜஸ்விந்தர் சிங் திமான் என்பவரை 75,277 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்